JEE Main 2020: जेईई मेन परीक्षा के लिए आज है रजिस्ट्रेशन की आखिरी तारीख, ऐसे करें अप्लाई  
जेईई मेन परीक्षा 6 से 11 जनवरी तक होगी.
प्रश्न पत्र का माध्यम अंग्रेजी, हिंदी और गुजराती होगा.
परीक्षा का रिजल्ट 31 जनवरी 2020 को जारी होगा.
JEE Main 2020 परीक्षा के लिए आज रजिस्ट्रेशन करने की आखिरी तारीख है. स्टूडेंट्स ऑफिशियल वेबसाइट jeemain.nta.nic.in पर जाकर रजिस्ट्रेशन (JEE Main 2020 Registration) कर सकते हैं. जेईई मेन परीक्षा (JEE Main 2020 Exam) 6 से 11 जनवरी 2020 तक आयोजित की जाएगी. जबकि परीक्षा का रिजल्ट 31 जनवरी 2020 को जारी कर दिया जाएगा. प्रश्न पत्र का माध्यम अंग्रेजी, हिंदी और गुजराती होगा. बता दें कि जेईई मेन परीक्षा के पैटर्न में बदलाव किया गया है. पहले JEE Main परीक्षा में 30 मल्टीपल चॉइस सवाल पूछे जाते थे लेकिन अब JEE Main के पेपर में 20 मल्टीपल च्वॉइस सवाल आएंगे और 5 न्यूमेरिकल होंगे.
पहले की तरह बी आर्क को छोड़कर सभी विषयों के पेपर कंप्यूटर आधारित ही होंगे. जिन छात्रों ने बी आर्क और बी प्लानिंग को चुना है उनका टेस्ट 2.30 बजे से शाम 6 बजे तक आयोजित होगा. बाकी सभी टेस्ट दो शिफ्ट में आयोजित होंगे. पहली शिफ्ट सुबह 9 बजे से दोपहर 12.30 बजे और दूसरी शिफ्ट दोपहर 2.30 बजे से शाम 5.30 बजे तक होगी.
स्टूडेंट्स नीचे दिए गए स्टेप्स को फॉलों कर एप्लीकेशन फॉर्म (JEE Main Application Form 2020) भर सकते हैं.
- रजिस्ट्रेशन करने के लिए वेबसाइट jeemain.nta.nic.in पर जाएं.
- वेबसाइट पर दिए गए रजिस्टर ऑनलाइन के लिंक पर क्लिक करें.
- मांगी गई हर जानकारी सबमिट करें.
- एप्लीकेशन फीस जमा करें.
- अंत में एप्लीकेशन का प्रिंट ले लें.